Diari Oficial de la Generalitat Valenciana


Sumari del DOGV 8558, del 29-05-2019 (2019/4989)

RESOLUCIÓ de 8 de maig de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució modificativa a la declaració d'impacte ambiental corresponent a l'expedient 11/16-AIA, Alcalà de Xivert.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8558

Data del DOGV
:   29-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4989


Data del document
:   08-05-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Alcalà de Xivert
    * impacte ambiental

RESOLUCIÓ de 8 de maig de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució modificativa a la declaració d'impacte ambiental corresponent a l'expedient 11/16-AIA, Alcalà de Xivert. [2019/4989]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de la resolució modificativa a la declaració d'impacte ambiental, resolc:  
Publicar en el Diari Oficial de la Generalitat Valenciana la resolució modificativa corresponent a l'expedient 11/16-AIA, Alcalà de Xivert.  
  
«Resolució de correcció d'errades material i modificativa de la declaració d'impacte ambiental de l'expedient 11-2016-AIA  
Expedient: 11-2016-AIA.  
Títol: explotació avícola de pollastres d'engreix.  
Promotor: Avícolas Cumex, SL.  
Òrgan substantiu: Servei de Prevenció i Control Integrat de la Contaminació.  
Localització: polígon 25, parcel·les 146 € 147 € 150 € 152 € 156 € 157 i 161. Alcalà de Xivert (Castelló).  
  
1. El 29 d'agost de 2017 la Direcció General de Medi Natural i Avaluació Ambiental va emetre declaració d'impacte ambiental (d'ara endavant DIA) del projecte «Explotació avícola de pollastres d'engreix».  
L'objecte del projecte era l'ampliació d'una explotació avícola d'engreix de pollastres des d'una capacitat de 56.000 fins a una capacitat de 315.000 animals.  
2. El 28 de febrer de 2019, l'òrgan substantiu remet al Servei d'Avaluació d'Impacte Ambiental la documentació següent:  
- Informe de compatibilitat urbanística en sentit favorable.  
- Informe condicionat de l'EPSAR.  
- Resolució de 2 de febrer de 2019, de la Confederació Hidrogràfica del Xúquer, per la qual es concedeix a Avícolas Cumex 18.878 m³/any.  
  
- Documentació complementària del promotor de la qual s'extrau, referent al consum d'aigua, el següent:  
(?) «es va estudiar l'increment de cabal que es pretén aplicant les millors tècniques disponibles en l'explotació (MTD) preferentment per a la reducció del cabal de beure, adaptant la dieta nutricionalment i utilitzant mètodes de neteja a pressió amb sistemes enzimàtics que requereixen menys volum d'aigua. L'aigua que es necessita és inferior a l'estudi inicial inclòs en el projecte bàsic d'autorització ambiental integrada».  
El consum esperat és el següent:  
- Manteniment del sistema de refrigeració: a les naus hi haurà un sistema de refrigeració mitjançant panell de cel·lulosa, amb un total de 70 m². Es preveu que el sistema comporte una despesa de 3.020 m³/any per al total de les naus.  
- Desinfecció de les naus: suposarà una mitjana 800 litres d'aigua per a la desinfecció de naus, menjadores i abeuradors. Aquesta operació es realitza 4 o 5 vegades per any considerant un consum de 4.000 litres/any, la qual cosa suposa 40 m³/any per al total de les naus.  
- Aigua de beure dels animals: es preveu que amb la utilització de la tecnologia de subministrament d'aigua que tindran les naus, el consum d'aigua serà de 15.750 m³/any.  
- Altres consums (gual de desinfecció, usos pel personal que atén les naus [...]): 68,25 m³/any.  
Per tant, el consum total esperat és de 18.878 m³/any.  
3. En el text de la DIA de 29 d'agost de 2017 s'ha detectat una errada en el nombre d'animals totals de l'explotació, per tant es fa una correcció d'errades mitjançant aquesta resolució.  
4. La modificació dels consums d'aigua afecta, així mateix, la descripció del projecte efectuada en la DIA, per tant també es modifica.  
  
5. D'altra banda, cal introduir un nou condicionant ambiental amb la finalitat que les parcel·les afectades per l'explotació complisquen el que es disposa en l'article 197 de la Llei 5/2014, d'ordenació del territori, urbanisme i paisatge.  
  
Consideracions jurídiques  
2. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i Avaluació Ambiental competència sobre avaluació ambiental estratègica i de projectes.  
Per tant, resolc:  
  
Primer  
1. S'ha advertit una errada material en l'apartat «Descripció del projecte» de la DIA de 29 d'agost de 2017, publicada en el Diari Oficial de la Generalitat Valenciana del 10 de novembre de 2017, i d'acord amb el que es preveu en l'article 109.2 de la Llei 39/2015, d'1 d'octubre, del procediment administratiu comú de les administracions públiques, que estableix que les administracions públiques podran rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes, es fa la correcció següent:  
  
On diu: «L'objecte del projecte és l'ampliació d'una explotació avícola d'engreix de pollastres des d'una capacitat de 56.000 fins a una capacitat de 350.000 animals», ha de dir: «L'objecte del projecte és l'ampliació d'una explotació avícola d'engreix de pollastres des d'una capacitat de 56.000 fins a una capacitat de 315.000 animals».  
  
2. Es modifica l'apartat «Descripció del projecte» de la DIA ateses les modificacions establides pel promotor i justificades en el punt 2 de la part dispositiva d'aquesta resolució, de la manera següent:  
  
On diu: «En el procés es consumeixen com a matèries primeres: pinso compost, aigua potable, borumballa/llit, electricitat i gas propà. Els consums mitjans seran: 31.815 m³ d'aigua de beure a l'any, 152,80 m³ d'aigua de neteja, 2.002 t de pinso, 393,75 kW/dia de consum energètic», ha de dir:  
  
«En el procés es consumeixen com a matèries primeres: pinso compost, 18.878 m³/any d'aigua per a consum de beure, neteja de les instal·lacions i altres usos en l'explotació segons la descripció realitzada, i també electricitat, gas propà i borumballa emprada en el llit dels animals».  
3. Es modifica el condicionant ambiental número 4 que tindrà la redacció següent:  
La ubicació de les naus s'ha d'adaptar a la fisonomia del terreny i evitar al màxim els moviments de terra i haurà de quedar, almenys la meitat de la superfície vinculada a l'explotació, lliure d'edificació o construcció la qual s'haurà de mantindre amb el seu ús agrari o amb les característiques naturals pròpies.  
  
Segon  
La resolució per la qual es corregeix l'errada material i es modifica la declaració d'impacte ambiental no serà objecte de cap recurs sense perjudici dels que, si escau, siguen procedents en via administrativa i judicial davant de l'acte pel qual s'autoritza el projecte.  
  
Tercer  
Aquesta resolució es notificarà i es publicarà en el Diari Oficial de la Generalitat Valenciana de la forma reglamentària, d'acord amb el que es disposa en l'article 41.3 de la Llei 21/2013, de 9 de desembre, d'avaluació ambiental.  
  
València, 3 d'abril de 2019.- El director general de Medi Natural i d'Avaluació Ambiental: Antoni Marzo i Pastor.»  
  
València, 8 de maig de 2019.- El director general de Medi Natural i d'Avaluació Ambiental: Antoni Marzo i Pastor.